Sawise wudhar saka olehe topengan waja, Bukbis bali kaya sakawit. Lungguh sila ngalumpruk ana ing sangarsane Sang Yaksendra kang uga wis bali lenggah ngedhangkrang ana ing dhampar kencana. Ing batin Prabu Dasamuka rumaos mongkog ngyektekake kasekten sarta kaluwihane Bukbis, jalaran Alengka bakal oleh tambahan kekuwatan kang kena diandelake kanggo numpes Rama sawadyabalane.